stanford-oval/wikipedia huggingface dataset:
Englannin evankelis-luterilainen kirkko
Historia

ELCE juuret ulottuvat vuoteen 1896, jolloin kuusi nuorta Saksasta kotoisin ollutta leipuria päätti vuonna palkata itselleen pastorin Yhdysvalloista Missouri-synodin Concordia Seminarysta, joka sijaitsee Missourin Saint Louisissa. Kukin leipuri käytti 20 prosenttia tuloistaan pastorin palkkaukseen. Ensimmäinen seurakunta sijaitsi Lontoon Kentish Townissa ja pian myös Tottenhamissa. Seurakunnista tuli nopeasti kaksikielisiä ja pian täysin englanninkielisiä, sillä englannin kielen käyttö nähtiin tärkeänä muun väestön tavoittamiseksi. Vuodesta 1954 alkaen toiminta on levinnyt myös muihin Ison-Britannian osiin.
Ensimmäisen, Lontoon Kentish Townissa 1896 perustetun seurakunnan nimi oli Immanuel Lutheran Church, ja Lontoon Tottenhamissa vuonna 1903 perustetun seurakunnan nimi oli Holy Trinity Church. Seurakunnat olivat taloudellisesti itsenäisiä. 1939 Kentish Townin seurakunta otti nimekseen Luther Tyndale Memorial Church. Nimenmuutos liittyi osaltaan samaan ajatukseen, joka oli paikallisen kielen käytön taustalla jumalanpalveluksissa. Nimen oli tarkoitus osoittaa, millainen seurakunta halusi olla: se halusi olla kristittyjen yhteisö, joka julistaa Martti Lutherin opettamaa evankeliumia William Tyndalen kielellä.
Kentish Townin ja Tottenhamin seurakunnat muodostivat ELCE:n kahdestaan aina vuoteen 1954 asti. Tuolloin kirkko aloitti uuden operaation nimeltä Master Plan, jonka tarkoitus oli kasvattaa kirkkoa ja sen vaikutusta. Suunnitelman aikajaksona oli 30 vuotta, 1954-1985. 15 vuoden aikana oli tarkoitus kasvattaa seurakuntien määrä 2:sta 20:een, ja toisen 15 vuoden aikana kirkosta oli tarkoitus tulla omavarainen. Suunnitelman arveltiin toteutuvan, mikäli joka vuosi ehtoolliselle osallistuvien jäsenten määrä kasvaisi kymmenen prosenttia ja samalla seurakunnan saamien lahjoitusten määrä kasvaisi saman verran. Suunnitelman toteuttamista tukivat ELCE:n jäsenten lisäksi sen ystävyyskirkot Kanadassa, Australiassa ja Yhdysvalloissa.
Suunnitelman toteuttamiseksi alkoivat Luther-Tyndalen ja Holy Trinityn seurakuntien jäsenet pitää tilaisuuksia kaksi kertaa viikossa kahden kuukauden ajan vuokratiloissa Lontoon Ruislipissa. Tämä oli näiden seurakuntien ensimmäinen lähetys (mission) Vuotta myöhemmin työn tuloksena perustettiin Ruislipiin itsenäinen seurakunta, St. Andrew Lutheran Church of Ruislip, joka liittyi samaan kirkkoon kahden vanhemman seurakunnan kanssa ja alkoi yhdessä näiden kanssa tukea seurakunnan perustamista Etelä-Lontooseen. Aina uuden lähetyksen tai seurakunnan syntyessä ne alkoivat yhdessä muiden seurakuntien kanssa tukea uusien seurakuntien perustamista, jopa eri puolelle maata. Vuonna 1966 seurakunnat Lontoosta, Cambridgesta, Plymouthista, Cardiffista, Sunderlandista, East Kilbridesta ja Coventrysta tukivat uusia lähetyksiä Sheffieldissä ja Liverpoolissa. Suunnitelman 14 ensimmäisen vuoden aikana (1954-1968) jäsenten määrä kasvoi keskimäärin vuosittain 11 prosenttia ja taloudellinen tuki 13 prosenttia.
Oppi

ELCE hyväksyy varauksetta kaikki Pyhän kirjan eli Raamatun opetukset inspiroiduksi ja erehtymättömäksi Jumalan sanaksi. Lutherin Vähä katekismusta pidetään Raamatun opetusten yksinkertaisena tiivistelmänä. Vähä katekismuksen ohella kirkko tunnustaa myös muut luterilaiset Tunnustuskirjat, koska niiden katsotaan olevan täydellisen uskollinen Raamatun selitys.
Seurakunnat

ELCE:llä on Britanniassa 14 seurakuntaa, joista yksi on Skotlannissa ja yksi Walesissa. Alueittain ne jakautuvat seuraavasti:
Seurakunnat > Englanti > Suur-Lontoo

Holy Trinity Lutheran Church; Tottenham, London.
Luther-Tyndale Memorial Church; Kentish Town.
St Andrew's Lutheran Church; Ruislip.
Christ Lutheran Church, Petts Wood.
St Paul's Lutheran Church; Borehamwood.
Seurakunnat > Englanti > Itä-Englanti

Ascension; Brandon.
Resurrection Lutheran Church; Cambridge.
Redeemer Lutheran Church; Harlow.
Ipswich Lutheran Mission.
Norwich Lutheran Mission.
Seurakunnat > Englanti > Kaakkois-Englanti

Our Saviour Lutheran Church; Fareham.
Brighton Lutheran Mission.
Oxford Lutheran Mission.
Rainham Lutheran Mission.
Seurakunnat > Englanti > Lounais-Englanti

St Peter's Lutheran Church; Plymouth.
Bristol Lutheran Mission.
Cheltenham Lutheran Mission.
Seurakunnat > Englanti > Länsi-Midlands

Good Shepherd Lutheran Church; Coventry.
Seurakunnat > Englanti > Koillis-Englanti

St Timothy's Lutheran Church, Sunderland.
Seurakunnat > Skotlanti

St Columba Lutheran Church; East Kilbride.
Seurakunnat > Wales

St David Lutheran Church; Cardiff.
Aiheesta muualla

ELCE:n kotisivut
William Cavendish-Bentinck

| William Cavendish-Bentinck |
| --- | --- |

Ison-Britannian kuningaskunnan pääministeri
 2. huhtikuuta 1783 – 19. joulukuuta 1783  
Monarkki:  Yrjö III
Edeltäjä:  William Petty
Seuraaja:  William Pitt nuorempi
Yhdistyneen kuningaskunnan pääministeri
 31. maaliskuuta 1807 – 4. elokuuta 1809  
Monarkki:  Yrjö III
Edeltäjä:  William Wyndham Grenville
Seuraaja:  Spencer Perceval
Henkilötiedot
Syntynyt: 14. huhtikuuta 1738 Nottinghamshire, Englanti
Kuollut: 30. lokakuuta 1809 (71 vuotta) Bulstrode Park, Buckinghamshire
Arvonimi: Grace (käännä suomeksi)
Tiedot
Puolue:  Whigit
 Nimikirjoitus
William Henry Cavendish-Bentinck (14. huhtikuuta 1738 Nottinghamshire, Englanti – 30. lokakuuta 1809 Bulstrode Park, Buckinghamshire, Englanti), Portlandin herttua, oli brittiläinen poliitikko, joka toimi maansa pääministerinä kahteen kertaan: vuonna 1783 ja uudelleen 1807–1809.
Hän pääsi parlamentin ylähuoneeseen asemansa perusteella vuonna 1761, ja nousi whigien pääministeriksi vuonna 1783. Hallituksella oli huolia, kun Itä-Intian komppania sai sen mielestä liikaa valtaa. Kuningas ei hyväksynyt komppanian valtaa rajoittavaa lakialoitetta, ja hallitus joutui eroamaan. Toisella pääministerikaudellaan 20 vuotta myöhemmin hän oli jo vanha ja sairas, ja hallitus, varsinkin ministerit lordi Castlereagh ja George Canning tekivät melko lailla mitä halusivat.
Aiheesta muualla

Kuvia tai muita tiedostoja aiheesta William Cavendish-Bentinck Wikimedia Commonsissa
National Portrait Gallery Lontoo
Ylva Nowén

Ylva Nowén (1996)
Ylva Nowén (s. 5. tammikuuta 1970 Östersund) on entinen ruotsalainen alppihiihtäjä, pujottelun maailmancupin voittaja.
Nowén kilpaili maailmancup-tasolla vuosina 1990–2003. Hän voitti pujottelun maailmancupin kokonaiskilpailun kaudella 1997–1998, jolloin hän saavutti uransa kaikki neljä maailmancupin osakilpailuvoittoa. Arvokilpailuissa hänen paras saavutuksensa oli neljäs tila Salt Lake Cityn olympialaisten 2002 pujottelussa vain 0,09 sekuntia pronssimitalisti Anja Pärsonia hitaampana.
Saavutuksia

Olympialaiset:
Nagano 1998: pujottelussa 12.
Salt Lake City 2002: pujottelussa neljäs, suurpujottelussa seitsemäs
MM-kilpailut:
Sierra Nevada 1996: pujottelussa 15.
Maailmancup:
Pujottelu:
Kausi 1997–1998: Park City toinen, Val d'Isere voitto, Lienz 2 x voitto, Bormio voitto
Kausi 1998–1999: Maribor kolmas
Kausi 2001–2002: Saalbach-Hinterglemm kolmas, Åre kolmas, Altenmarkt-Zauchensee kolmas
Paripujottelu:
Kausi 1997–1998: Tignes toinen
Suurpujottelu:
Kausi 2000–2001: Åre kolmas
Kausi 2001–2002: Lienz kolmas
Pujottelucup: kausi 1997–1998 voitto, kausi 2001–2002 viides
Kokonaiskilpailu: kausi 1997–1998 kuudes, kausi 2001–2002 kymmenes
William Miller (adventisti)

William Miller (adventisti)
William Miller (15. helmikuuta 1782 Pittsfield, Massachusetts – 20. joulukuuta 1849 Low Hampton, New York) oli yhdysvaltalainen uskonnollinen johtaja ja adventismin perustaja.
Elämä

Millerin isä oli Yhdysvaltain vapaussodan veteraani ja äiti baptistisaarnaajan tytär. Nuorena miehenä hän luki David Humea, Voltairea ja Thomas Painea ja puolusti heidän opetuksiaan. Miller oli vauras maanviljelijä ja hoiti myös muun muassa apulaisseriffin ja rauhantuomarin tehtäviä. Hän toimi värväysupseerina vuoden 1812 sodan alussa, ja Plattsburghin taistelun jälkeen hänet ylennettiin kapteeniksi. Hän siirtyi pois armeijasta vuonna 1815. Noin vuonna 1816 hän asettui asumaan Low Hamptoniin, Washingtonin piirikuntaan, New Yorkiin. Hän liittyi Low Hamptonin baptistikirkkoon, ja kahden vuoden Raamatun tutkimisen jälkeen hän vakuuttui Jeesuksen toisen tulemisen olevan lähellä. Miller tulkitsi Raamattua oman harkintakykynsä perusteella ilman ulkoista opastusta.
Vuonna 1831 hän alkoi saarnata, että Daniel 8:14:n "kaksituhatta kolmesataa iltaa ja aamua" tarkoitti 2300 vuotta ja että nämä vuodet alkoivat Esran mentyä Jerusalemiin vuonna 457 eKr. ja että ne päättyivät vuonna 1843. Miller kehotti kuulijoitaan valmistautumaan Kristuksen toiseen tulemiseen. Hän julkaisi ajatuksiaan esittelevän pamfletin vuonna 1833. Low Hamptonin baptistikirkko antoi hänelle luvan saarnata, mutta häntä ei koskaan vihitty baptistikirkon saarnamieheksi. Hän pääsääntöisesti maksoi saarnamatkojen kulunsa, eikä hänen luennoilleen ollut pääsymaksua. Episkopaalikirkkoja ja roomalaiskatolisia kirkkoja lukuun ottamatta hänet kutsuttiin luennoimaan monien kristillisten suuntausten tilaisuuksiin ja useista merkittävistä kirkonmiehistä tuli hänen oppinsa puolestapuhujia. Hänen suosionsa valtavirran kirkkokunnissa kääntyi laskuun, kun jotkut hänen seuraajansa alkoivat nimittää kirkkoja 'Babyloniaksi' ja kehottivat uskovia "pakenemaan Babyloniasta", jos he halusivat pelastua. Millerin luentoja havainnollistettiin suurilla kuvatauluilla, joihin oli piirretty lopunajan pedot, Nebukadnessar, lopunajan päivämäärän laskelmia jne.
Millerilaisten huomattavimmat lehdet olivat Bostonissa julkaistu Signs of the Times ja New Yorkissa julkaistu Midnight Cry. Miller arvioi, että hänellä oli 50 000-100 000 seuraajaa. Millerin luennot julkaistiin vuonna 1842 nimellä Evidence from Scripture and History of the Second Coming of Christ about the Year 1843. Vuoden 1843 päätyttyä Miller julisti seuraajilleen, että hänen erehdyksensä johtui siitä, että hän noudatti heprealaista eikä roomalaista kronologiaa, ja että 22. lokakuuta 1844 oli toisen tulemisen oikea ajankohta. Vuoden 1844 pettymyksen jälkeen monet hänen seuraajansa kuitenkin yhä uskoivat, että toinen tuleminen oli lähellä. Osa palasi vanhoihin kirkkokuntiinsa, osa liittyi Shakers-liikkeeseen. Miller palasi Low Hamptoniin ja kuoli siellä 20. joulukuuta 1849. Adventistit tai millerilaiset, jotka muodostivat yhtenäisen liikkeen hänen huhtikuussa 1845 koolle kutsumassaan kokouksessa, jakautuivat sittemmin useisiin eri yhteisöihin, joista jäsenmäärältään selvästi suurin nykypäivänä on vuonna 1863 järjestäytynyt seitsemännen päivän adventistit -liike.
Vuonna 1843 painettu Millerin laskelmia kuvaava esitys, jonka mukaan toinen tuleminen tapahtuu vuonna 1843.
Yrjö Juustila

Yrjö Henrik Juustila (29. heinäkuuta 1917 Liminka – 29. toukokuuta 1985 Hyvinkää) oli suomalainen toimittaja.
Juustilan kirja Kansanedustajalla on kiire kertoi kuvitteellisen tarinan maaseudun pienviljelijöiden ja muiden vähäväkisten asioita ajamaan perustetusta Metsäpuolueesta ja sen Helsingin Kulosaaressa asuvasta puheenjohtajasta ja kansanedustajasta. Kirjan Metsäpuolueen esikuvana oli Veikko Vennamon perustama Suomen Pientalonpoikien Puolue.
Teoksia

Kainuun talous : yksityisyritteliäisyyden viikko 1951, päätoim. Yrjö Juustila.   Yksityisyrittäjäin Kainuun aluejärjestö, Kajaani 1951
Pisara lyö ruutuun : runoja.   Tekijä, Jyväskylä 1958
Kansanedustajalla on kiire.   Kirjayhtymä 1961
Maaemon syli : 1860-luvun nälkävuosien nurmekselaisten uhrien muistolle.     Nälkävuosien muistomerkkitoimikunta, Nurmes 1965
Nurmeksen Sepot 1915-1965.  Nurmeksen Sepot, Nurmes 1965
Ken kanteleita kauniimmin : Helsingin maalaiskunnasta Vantaan kauppalaksi, tekijät Yrjö Juustila ja Olavi Vuorinen.     Akateeminen kustannusliike, Helsinki 1971
Ylva Holländer

Valtiopäivätriptyykki. Ylva Holländer ja Kirsi Kaulanen, 2009, Porvoo.
Ylva Birgitta Holländer (s. 5. heinäkuuta 1955 Boden, Ruotsi) on ruotsalaissyntyinen suomalainen kuvataiteilija, joka asuu ja työskentelee Porvoossa.
Holländer opiskeli Suomen Taideakatemian koulussa vuosina 1978–1979 graafisella linjalla ja vuosina 1974–1978 maalauslinjalla. Holländer on osallistunut yli 20 yhteis- ja ryhmänäyttelyyn pääosin Suomessa.
Holländerin ja Kirsi Kaulasen suunnittelema teos Valtiopäivätriptyykki sijaitsee Porvoossa, August Eklöfin puistossa. Teos on valmistunut vuonna 2009. Samana vuonna valmistui myös Holländerin ja Kaulasen teos Bilabia, joka on sijoitettu Porvoon aluesairaalaan. Valtiopäivätriptyykki voitti Porvoon Valtiopäivämuistomerkkikilpailun.
Holländerille myönnettiin taiteilijaeläke vuonna 2018.
Aiheesta muualla

Holländerin kotisivut
Ylva Holländer Kansallisgallerian kokoelmissa
Yrjö Juhani Renvall

Yrjö Juhani Renvall (s. 23. toukokuuta 1946, Tampere) on professori ja teatterivaikuttaja. Hän toimii  teatterityön professorina Tampereen yliopiston näyttelijäntyön laitoksella. Renvall on myös työskennellyt sekä näyttelijänä, ohjaajana, käsikirjoittajana että dramaturgina. Vuosina 1990–1993 Renvall toimi Oulun kaupunginteatterin johtajana. Professorina Renvall on painottanut etenkin opetuksen, tutkimuksen ja taiteellisen toiminnan yhteyttä.[lähde? ]
1980-luvun alussa Renvall teki yhteistyötä elokuvaohjaaja Tapio Suomisen kanssa. Yhdessä he kirjoittivat Suomisen ohjaamat elokuvat Täältä tullaan elämä! (1980) sekä Syöksykierre (1981). Näistä ensiksi mainittu oli elokuvateattereissa vuoden 1980 katsotuin kotimainen elokuva. Dramaturgina hän on toiminut muun muassa Markus Nummen esikoiselokuvassa Hyvän tekijät (1997). Hän on myös näytellyt pikkuosia eri elokuvissa, kuten Mona ja palavan rakkauden aika (1983) sekä Talvisota (1989). Renvall toimi Lahden Kansanopiston teatterilinjan vetäjänä ja ohjaajana ja oli teatterilinjan ideoitsija ja isä usean vuoden ajan, vuodesta 1983 alkaen.
Aiheesta muualla

Kaislaranta, Ulla: Ihmiseltä ihmiselle. (Teatteriohjaaja Yrjö Juhani Renvall) Kaltio, 1989, 45. vsk, nro 1, s. 8-10.
Yrjö Juhani Renvall Elonetissä.
Yrjö Kortelainen

Yrjö Tapani Kortelainen (1907–1996) oli suomalainen opettaja, joka tallensi tekstein, valokuvin ja piirustuksin vanhaa Enontekiön alueen rakennus- ja kansankulttuuria.
Kortelainen toimi opettajana Enontekiön Hetassa vuodesta 1948 alkaen aina eläkkeelle jäämiseensä saakka. Naimisissa Aili Kortelaisen (o.s. Puumalainen) kanssa.
Teoksia

Pöyrisjärvi ja vanha Lappi, teoksessa Tornionlaakson vuosikirja 4, s. 140-156. 1966
Entistä Enontekiötä ; koonnut Esko Kortelainen ; asiantuntijana toiminut Martti Linkola. WSOY 1995
Winslow House

Julkisivu
Sisääntuloaula. Kuva vuodelta 1965.
William Herman Winslow Residence on arkkitehti Frank Lloyd Wrightin suunnittelema asuintalo River Forestissa, Yhdysvaltojen Illinoisissa. Talo rakennettiin vuonna 1893. Se oli Wrightin ensimmäinen merkittävä itsenäinen suunnittelutyö ja ensimmäinen yritys uudistaa perinteistä asuintaloa.
Aiheesta muualla

Kuvia tai muita tiedostoja aiheesta Winslow House Wikimedia Commonsissa
Záhorie

Kukkuloita Záhoriessa
Záhorie (unk. Erdőhát) on alue Slovakian länsiosassa. Alue sijaitsee Tšekin ja Itävallan rajan tuntumassa. Záhorieta rajoittavat lännessä Morava-joki ja idässä Pikku-Karpaatit.
Záhorie oli suotuisan ilmastonsa ansiosta ensimmäisiä asuttuja paikkoja Slovakiassa. Nykyään siellä on hyvät mahdollisuudet pyöräilyyn, vaeltamiseen ja virkistäytymiseen alueen useilla järvillä ja joilla. Záhorien nähtävyyksiä ovat kylpyläkaupunki Smrdáky, Šaštínin basilika ja Skalican muistomerkit.
Aiheesta muualla

Wikimedia Commonsissa on kuvia tai muita tiedostoja aiheesta .
Yleisanestesia

Anestesialaitteisto
Yleisanestesia eli nukutus eli narkoosi tarkoittaa tilaa, jossa potilas ei tunne kipua eikä tiedosta tapahtumia, ei reagoi kipuun eikä muista sitä jälkikäteen. Yleisanestesia on siis eräs anestesian muoto eli keino poistaa kipu toimenpiteen ajaksi.
Yleisanestesiaa käytetään isompien leikkausten yhteydessä, pienissä leikkauksissa sitä ei yleensä käytetä. Yleisanestesian aikaansaamiseksi käytetään useiden eri lääkkeiden yhdistelmää. Siten turvallinen yleisanestesia on vaativa erikoislääketieteellinen tehtävä. Anestesian tasoa ja potilaan elintoimintoja täytyy seurata koko anestesian ajan.
Potilas ei ole unessa, koska unessa pystyy reagoimaan kipuun, mutta potilas ei ole varsinaisesti koomassakaan. Itse asiassa anestesiatilasta tiedetään suhteellisen vähän. On yleistä, että vaikka tietoisia muistikuvia ei jää, potilas saattaa nähdä unta kivusta.[lähde? ]
Yleisanestesian aikana nukutetun potilaan elintoimintoja seurataan tarkoin leikkauksen ja yleiskunnon vaatimalla laajuudella. Tarvittaessa monitoroidaan myös lihasrelaksaation astetta ja unen syvyyttä.
Yleisanestesian jälkeen käytetään varsinaisia keskushermostoon vaikuttavia kipulääkkeitä, kuten opiaatteja (yleensä morfiini tai oksikodoni), erilaisia paikallisia puudutuksia sekä tavallisia tulehduskipulääkkeitä.
Yleisanestesian vaiheet

Nykyaikaisessa yleisanestesiassa on ainakin kaksi osaa: kivun lievitys, sedaatio eli nukuttaminen ja tarvittaessa lisäksi lihasrelaksaatio. Kipua lääkitään opioidijohdoksilla, joilla on myös unettava vaikutus. Varsinainen nukahtaminen saadaan aikaan anestesia-aineilla. Anestesia-aineita annetaan tavallisesti ensin suoneen, jolloin aikaansaadaan anestesiainduktio. Tämän jälkeen annetaan hengitettävää anestesiakaasua tai laskimonsisäistä nukutusainetta anestesian ylläpitämiseksi. Anestesia-aineilla on myös kipua vähentävä vaikutus. Kolmanneksi joissakin leikkauksissa annetaan lihasrelaksanttia lihasjänteyden alentamiseksi.
Yleisanestesian tavoitteet

Yleisanestesialla tavoitellaan seuraavaa:
Rauhoittuminen (anestesia-aineet, esilääkkeet)
Muistikuvien syntymisen ehkäisy (anestesia-aineet, esilääkkeet)
Tajuttomuus (anestesia-aineet)
Lihasjännityksen katoaminen (lihasrelaksantit, anestesia-aineet)
Kivun poisto (kipulääkkeet)
Aiheesta muualla

Harry Scheinin: Anestesian mysteeri (Tieteessä tapahtuu 02/07)
Yle: Unien salattu maailma – näkevätkö tajuttomatkin unia?
Miten anestesia vaikuttaa aivoihin?
Yliskylä (Perniö)

Yliskylän kirkko
Penkki Yliskylän kirkon kirkkomaalla.
Yliskylä on kylä ja kyläkeskus Salon kaupungin Perniössä. Kylä sijaitsee Perniön pohjoisosassa Perniönjoen varrella.
Yliskylä on ollut Perniön vanhinta asutusseutua. Yliskylästä on löytynyt kivikautisia asuinpaikkoja. Tuolloin Yliskylä on ollut rannikkoseutua ja Perniönjoki on laskenut mereen kylän kohdalla.[lähde? ] Merkittävimmät esihistorialliset löydöt Yliskylästä ovat rautakautinen kalmisto sekä Yliskylän venehauta. Perniön alueen ensimmäinen kirkko on rakennettu 1200-luvulla Yliskylään. Nykyinen Yliskylän kirkko on rakennettu 1750-luvulla.
Yliskylän tila mainitaan ensimmäisen kerran 1500-luvulla. Tilasta kehittyi merkittävä kartano 1600-luvun aikana. Yliskylän kartanosta tuli Yliskylän keskus ja kartano, sen työväenrakennukset ja torpat ovat olleet aikanaan merkittävä asutuskeskittymä. Kartanon mailla on ollut myös viinapolttimo, meijeri ja kalkkiuuni. Lähikylät Arpalahti, Kuusto, Kieronperä ja Kuhminen ovat osa kulmakunnan kokonaisuutta. Alueen kansakoulu sijaitsi Kieronperässä.
Suuri rantatie kulki Yliskylän kautta. Rantarata rakennettiin kylän läpi 1800-luvulla, mutta lähin rautatieasema rakennettiin kolmen kilometrin päähän Paarskylään. Useampi tila on liitetty 1800- ja 1900-luvuilla Yliskylän kartanoon. Kartanon torpista kaksi itsenäistyi torpparilain myötä ja siirtoväelle lohkottiin kylään hieman tontteja sotien jälkeen.
Varsinainen Yliskylän kyläalue ulottuu Perniönjoelta länteen Pajajärvelle. Alueen pohjoislaidalla sijaitsee kuivattu Pohjanjärvi. Perniönjoen sekä Arpalahtea halkovan puron laaksot ovat viljelykäytössä. Muutoin Yliskylä on kallioista metsämaata, jonka laaksoihin on muodostunut suoalueita ja lampia, suurimpana Pitkäjärvi.
Xiaomi Redmi Y1

| Xiaomi Redmi Y1 |
| --- | --- |
Valmistaja:  Xiaomi
Julkaistu:  8. marraskuuta 2017
Mitat:  153 x 76,2 x 7,7 mm
Paino:  153 g
Näyttö:  5,5" IPS LCD HD
Näytön kuvatarkkuus:  720 x 1 280
Suoritin:  Qualcomm Snapdragon 435 8940 8-ydin, 1,4 GHz, ARM Cortex-A53, 64-bittinen, 28 nm
Grafiikkapiiri:  Adreno 505
Muisti:  64 Gt
Keskusmuisti:  4 Gt
Flash-muisti:  laajennettavissa enintään 128 Gt:n SD-kortilla
Takakamera:  13 megapikseliä
Etukamera:  16 megapikseliä
Käyttöjärjestelmä:  Android 7.0 "Nougat" Xiaomin MIUI-käyttöliittymällä
Akku:  3 080 mAh
Infobox OKNimi-testi OK: 
Xiaomi Redmi Y1 on Xiaomin 8. marraskuuta 2017 julkaisema älypuhelin, jossa on esiasennettuna Android 7.0 "Nougat" -käyttöjärjestelmä Xiaomin MIUI-käyttöliittymällä.
Tekniset tiedot > Muotoilu

Xiaomi Redmi Y1 -älypuhelimessa on 5,5-tuumainen näyttö HD-resoluutiolla.
Tekniset tiedot > Fyysiset osat

Laitteesta löytyy Qualcomm Snapdragon 435 8940-prosessori. Laitteessa on 4 gigatavua RAM-muistia ja 64 gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 13 megapikselin takakamera. Etukameran tarkkuus on puolestaan 16 megapikseliä, jonka lisäksi siinä on LED-salama.
Videokuvaus voidaan tehdä 1080p (Full HD) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 7.0 "Nougat" Xiaomin MIUI-käyttöliittymällä.
Xiaomi SU7

| Xiaomi SU7 |
| --- | --- |
 Xiaomi SU7 Max
Valmistustiedot
Valmistusmaa:  Kiina
Valmistaja:  Xiaomi Automobile
Valmistusvuodet:  BAIC Group
Korimalli:  sedan
Suunnittelija:  Li Tianyuan
Akku:  73.6 kWh FinDreams LFP 94.3 kWh CATL Shenxing (SU7 Pro) 101 kWh CATL Qilin NMC (SU7 Max)
Sähköinen toimintamatka:  700 km (CLTC), SU7 830 km (CLTC, SU7 Pro) 800 km (CLTC, SU7 Max)
Käyttövoima:  sähkö
Vetotapa:  takaveto SU7, SU7 Pro neliveto Su7 Max
Mitat
Akseliväli:  3 000 mm
Leveys:  1 963 mm
Korkeus:  1 455 mm 1 440 mm
Xiaomi SU7 Max:n sisätila
Xiaomi SU7 (kiin. 小米SU7) on kiinalaisen Xiaomin kehittämä akkusähköinen täysikokoinen sedan. Se on ensimmäinen Xiaomin ajoneuvo, ja sen valmistaa sopimuksella BAIC Group. Auto julkistettiin joulukuussa 2023,. Auto lanseerattiin virallisesti 28. maaliskuuta 2024 Pekingissä, ja Xiaomi aloitti auton tilausten vastaanottamisen samana päivänä.
Xiaomin mukaan "SU" tarkoittaa "Speed Ultra", ja numero 7 ilmaisee auton markkinasegmentin. SU7 on saatavana kolmena versiona: SU7, SU7 Pro ja SU7 Max. Lisäksi on valmistettu prototyyppi kilpa-autosta nimellä Xiaomi SU7 Ultra.
Historia

Xiaomi ilmoitti aikovansa tulla sähköautomarkkinoille maaliskuussa 2021. Xiaomin toimitusjohtaja Lei Jun väitti, että yhtiö investoi hankkeeseen 10 miljardia Kiinan juania (1,28 miljardia euroa). Xiaomi Automobile perustettiin vuonna 2021, ja sen kotipaikka on Pekingin taloudellisen ja teknologisen kehityksen vyöhyke. Yritys sai elokuussa 2023 Kiinan kansalliselta kehitys- ja uudistuskomissiolta luvan valmistaa ajoneuvoja.
SU7:n tuotanto alkoi joulukuussa 2023. Se esiteltiin 28. joulukuuta 2023. Vähittäismyyntihinta ilmoitettiin 28. maaliskuuta 2024, jolloin vakioversio maksaa 215 900 juania (27 600 euroa).
Xiaomin sähköauto on saanut suuren suosion ja toukokuussa 2024 sen kuukausittaista tuotantomäärää ollaan nostamassa 18000–20000 kappaleeseen eli 216000–240000 ajoneuvoon vuodessa.